钦定古今图书集成/明伦汇编/氏族典/第471卷 > 《廖用贤尚友录》 > 蔡廓
## 钦定古今图书集成/明伦汇编/氏族典/第471卷 > 《廖用贤尚友录》 > 蔡廓

按《宋书蔡廓传》，“廓字子度，济阳考城人也。曾祖谟，晋
司徒。祖系，抚军长史。父𬘭，司徒左西属。廓起家著作
佐郎，迁司徒主簿，尚书度支殿中郎，通直郎。高祖太
尉参军，司徒属，中书黄门郎。以方鲠闲素，为高祖所
知。及高祖领兖州，廓为别驾从事史，委以州任。遭母
忧，服阕，相国府复板为从事中郎。宋台建，为侍中，补”
御史中丞。多所纠奏，百僚震肃。出为豫章太守，征为
吏部尚书，徙祠部尚书。元嘉二年卒。